CELEX: 32013R0065
Language: lt
Date: 2013-01-24 00:00:00
Title: 2013 m. sausio 24 d. Komisijos įgyvendinimo reglamentas (ES) Nr. 65/2013, kuriuo iš dalies keičiamas Reglamento (EB) Nr. 826/2008, kuriuo nustatomos bendrosios pagalbos už privatų tam tikrų žemės ūkio produktų saugojimą skyrimo taisyklės, III priedas

25.1.2013   
            
            
               LT
            
            
               Europos Sąjungos oficialusis leidinys
            
            
               L 22/6
            
         KOMISIJOS ĮGYVENDINIMO REGLAMENTAS (ES) Nr. 65/2013
   2013 m. sausio 24 d.
   kuriuo iš dalies keičiamas Reglamento (EB) Nr. 826/2008, kuriuo nustatomos bendrosios pagalbos už privatų tam tikrų žemės ūkio produktų saugojimą skyrimo taisyklės, III priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnio j punktą kartu su 4 straipsniu,
   kadangi:
   
               (1)
            
            
               Komisijos reglamento (EB) Nr. 826/2008 (2) III priedo A dalyje numatyta, kad valstybės narės Komisijai turi pranešti tam tikrus duomenis apie skirtingų prekybos metų alyvuogių aliejų ir valgomąsias alyvuoges ir nustatyti tokių duomenų pateikimo terminai. Jame taip pat nustatytos bendros valstybių narių kompetentingų institucijų atliekamo duomenų perdavimo Komisijai taisyklės;
            
         
               (2)
            
            
               siekiant intensyviau stebėti padėtį rinkoje ir atsižvelgiant į įgytą patirtį, tam tikras Komisijos reglamento (EB) Nr. 826/2008 III priedo A dalyje numatytas su valstybių narių pranešimais susijusias prievoles reikėtų supaprastinti, patikslinti, įtraukti ar išbraukti;
            
         
               (3)
            
            
               tuo tikslu reikėtų įtraukti prievolę, susijusią su pranešimu apie bendrą metų pabaigos alyvuogių aliejaus ir atsargų panaudojimą ir išbraukti prievolę, susijusią su duomenimis apie valgomąsias alyvuoges;
            
         
               (4)
            
            
               todėl reikėtų atitinkamai iš dalies pakeisti Reglamento (EB) Nr. 826/2008 III priedą;
            
         
               (5)
            
            
               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 826/2008 III priedo A dalis iš dalies keičiama taip:
   
               1)
            
            
               b punktas pakeičiamas taip:
               
                           „b)
                        
                        
                           Iki rugsėjo 15 d. valstybės narės išsiunčia Komisijai duomenis apie ankstesnių prekybos metų bendrą galutinę alyvuogių aliejaus produkciją ir vidaus suvartojimą bei apie metų pabaigos atsargas.
                           Iki spalio 15 d. ir iki balandžio 15 d. valstybės narės Komisijai išsiunčia einamųjų prekybos metų bendrą alyvuogių aliejaus produkcijos prognozę ir vidaus suvartojimo bei metų pabaigos atsargų įvertinimą.“
                        
                     
         
               2)
            
            
               c punktas pakeičiamas taip:
               
                           „c)
                        
                        
                           Kiekvienų prekybos metų rugsėjo–gegužės mėnesiais valstybės narės ne vėliau kaip iki kiekvieno mėnesio penkioliktos dienos išsiunčia Komisijai apytikriai apskaičiuotos pagal kiekvieną mėnesį alyvuogių aliejaus produkcijos, pagamintos nuo tų prekybos metų pradžios, įskaitant prieš tai buvusio mėnesio duomenis, prognozę.“
                        
                     
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. sausio 24 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 299, 2007 11 16, p. 1.
   
      (2)  OL L 223, 2008 8 21, p. 3.